Museum local Gandahus a Val S. Pieder
Il museum da la cultura populara gualsra 

Purtret
Il Gandahus a Val S. Pieder mussa en moda multifara la cultura e la moda da viver dals Gualsers ch'èn immigrads il 13avel tschientaner dal Vallais en il Grischun e che han populà a partir da l'onn 1300 la Val S. Pieder. La religiun e la tradiziun, ma er l'agricultura alpina e differents artisanats vegnan preschentads a maun d'objects istorics da la val.

Ina particularitad impurtanta da la cultura gualsra exprima er l'istorgia dal museum: Il Gandahus, construì durant il 16avel tschientaner, è vegnì transferì sco uschenumnà «Gmeiwärch», pia en lavur cumina gratuita, davent da ses lieu anteriur fin en il vitg da Val S. Pieder. Dapi l'onn 1947 è el accessibel a la publicitad. Ensemen cun il «Spiicherli» da Zerfreila, l'ultim graner da ses gener en la val, è il Gandahus oz in center cultural.